Райнер Мария Рилке
Бял замък в снежнобяла самота…

Превод от немски: Стоян Бакърджиев, 1979

chitanka.info

Бял замък в снежнобяла самота.

Из празни зали броди страх неволен.

В зида бръшлян се вкопчва смъртно болен,

път към света не води през нощта.

Високи, пусти небеса висят.

Копнежът през блестящите портали

се мъчи да напусне тези зали…

Часовник няма. Няма време. Смърт.

1896

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.